text: Jels-borgere hopper i iskold sø
  15 februar 2015 kl. 13.42
  Siden Jels Vinterbaderklub åbnede i september sidste år, er medlemstallet steget så meget, at klubben løbende har udvidet åbningstiderne flere gange.
  Det er både de nøgne og de påklædte, men vinterbadere i Jels er der i hvert fald kommet flere af. Klubben holdt søndag formiddag dåbsfest, hvor en udklædt Kong Neptun kiggede forbi.
  Klubben har siden åbningen fået nye lækre faciliteter og man kan blandt andet varme sig i saunaen efter at have dyppet sit legeme i søvand med etcifrede badetemperaturer.
  
  Hør Lene Kærsting, som er en af medstifterne, fortælle, hvordan idéen til klubben opstod. (Varighed 51 sekunder)
  
  